**Fejér Megyei Önkormányzat Közgyűlésének**

**148/2015. (IX.24.) önkormányzati határozata**

**a megye települési önkormányzatai integrált településfejlesztési stratégiája véleményezéséről szóló beszámoló elfogadásáról**

A Fejér Megyei Közgyűlés megtárgyalta a „Beszámoló a megye települési önkormányzatai integrált településfejlesztési stratégiája véleményezéséről” c. előterjesztést és az alábbi határozatot hozta:

1. A Közgyűlés megtárgyalta és elfogadja az előterjesztés 1-4. sz. mellékleteit képező, Gárdony, Enying, Mór és Pusztaszabolcs városok integrált településfejlesztési stratégiája partnerségi egyeztetésre készített tervezetek véleményezéseit, és azokat jóváhagyólag tudomásul veszi.
2. A Közgyűlés felkéri elnökét, hogy a még fennmaradó városok integrált településfejlesztési stratégiája egyeztetési anyagának véleményezésével kapcsolatban a meghatározott határidőig eljárjon, és erről a Közgyűlést tájékoztassa.

**Felelős:** Dr. Molnár Krisztián

Közgyűlés elnöke

**Határidő:** folyamatos

Székesfehérvár, 2015. szeptember 24.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: